cyanic-selkie/wikianc huggingface dataset:
অ্যালেন ব্রাউন
প্রথম-শ্রেণীর ক্রিকেট
সহজাত প্রতিভার অধিকারী অ্যালেন ব্রাউন যুবক অবস্থায় ফাস্ট বোলার হিসেবে আবির্ভূত হয়েছিলেন। তবে, পরবর্তীকালে তিনি তার প্রতিশ্রুতিশীলতাকে ধরে রাখতে পারেননি। নিচেরসারিতে আক্রমণাত্মক ঢংয়ে ব্যাটিংয়ে নামতেন। ১৯৬৫ সালে নিজস্ব স্বর্ণালী মৌসুম অতিবাহিত করেন। ১৯.০৪ গড়ে ১১৬ উইকেট পান তিনি।
১৯৫৩ সালে নটিংহ্যামশায়ার দ্বিতীয় একাদশের পক্ষে একটি খেলায় অংশগ্রহণ করেছিলেন তিনি। এরপর, ১৯৫৭ সালে কেন্টের সদস্যরূপে কেমব্রিজ বিশ্ববিদ্যালয়ের বিপক্ষে প্রথম-শ্রেণীর ক্রিকেটে অভিষেক ঘটে অ্যালেন ব্রাউনের। ১৯৭০ সাল পর্যন্ত তিনি কেন্টের পক্ষে নিয়মিতভাবে খেলতে থাকেন। এ সময়ে তিনি কাউন্টি দলটির প্রধান স্ট্রাইক বোলারের মর্যাদা পেয়েছিলেন। ১৯৬১ সালে কাউন্টি ক্যাপধারী হন ও ১৯৬৫ সালে একশত উইকেট লাভের মাইলফলক স্পর্শ করেন।
যথেষ্ট শক্তিমত্তা সহযোগে জনপ্রিয় উদ্বোধনী বোলার হিসেবে একনিষ্ঠতার সাথে খেলতে নামতেন অ্যালেন ব্রাউন। পিছনের পায়ের সাথে তাল মিলিয়ে বোলিং করায় নো বলের নিয়ম তার ক্ষেত্রে সামঞ্জস্যতা পায়নি। প্রায় এক দশক কেন্টের বোলিং আক্রমণে নেতৃত্ব দিয়েছেন। তবে, বয়সের ভারে পরবর্তীতে তার বোলিংয়ে পেস অনেকাংশে কমে যায়। ১৯৬৫ সালে স্বর্ণালী সময় অতিবাহিত করেন তিনি। এ পর্যায়ে ১৯.০৪ গড়ে ১১৯ উইকেট দখল করেছিলেন তিনি। তবে, ইংল্যান্ডের পক্ষে খেলাকালে এ ধারা বহমান হয়নি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন অ্যালেন ব্রাউন। উভয় টেস্টই উপমহাদেশে ভারত ও পাকিস্তানের বিপক্ষে খেলেছিলেন। ২১ অক্টোবর, ১৯৬১ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ১১ নভেম্বর, ১৯৬১ তারিখে মুম্বইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
১৯৬১-৬২ মৌসুমে ভারত, পাকিস্তান ও সিলন গমনের জন্যে ইংল্যান্ড দলের সদস্যরূপে মনোনীত হন। এ পর্যায়ে ইংল্যান্ড দলের নিয়মিত পেস বোলিংয়ের দায়িত্বে নিয়োজিত ফ্রেড ট্রুম্যান ও ব্রায়ান স্ট্যাদাম সফরে যেতে অনীহা প্রকাশ করেছিলেন। তবে, তার বোলিংয়ের সাথে উপমহাদেশের উইকেটে যুৎসই সম্পর্ক গড়ে উঠেনি ও হিমসিম খান। পাকিস্তানের বিপক্ষে অভিষেক ঘটা টেস্টের দ্বিতীয় ইনিংসে ৩/২৭ বোলিং পরিসংখ্যান গড়ে দলকে পাঁচ উইকেটের ব্যবধানে জয়লাভে ভূমিকা রাখেন। তবে, বোম্বেতে স্বাগতিক ভারতের বিপক্ষে ড্র হওয়া টেস্টে উইকেট শূন্য অবস্থায় মাঠ ত্যাগ করেছিলেন।
অবসর
নিচেরসারিতে মারকুটে ব্যাটসম্যানের ভূমিকায় অবতীর্ণ হতেন তিনি। সমগ্র খেলোয়াড়ী জীবনে তিনটি অর্ধ-শতরানের ইনিংসের সন্ধান পেয়েছেন তিনি। ব্যক্তিগত সর্বোচ্চ করেন ৮১। ১৯৭০ সালে অবসর গ্রহণ করেন। এ পর্যায়ে ২৫-এর কম গড়ে ৭৪৩টি প্রথম-শ্রেণীর উইকেট লাভ করেন।
সিলেট-৫
সিলেট-৫ (সাবেক সিলেট-১০) হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিলেট জেলায় অবস্থিত জাতীয় সংসদের ২৩৩নং আসন।
সীমানা
সিলেট-৫ আসনটি সিলেট জেলার কানাইঘাট উপজেলা ও জকিগঞ্জ উপজেলা নিয়ে গঠিত।
ইতিহাস
সিলেট-৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে সেলিম উদ্দিন বিনা প্রতিদ্বন্দ্বিতায় নির্বাচিত হন।
গাজী শাহাবুদ্দিন আহমেদ
গাজী শাহাবুদ্দিন আহমেদ (১৯৩৯ - ৯ জুন ২০১৭)) একজন বাংলাদেশী সাংবাদিক ছিলেন । তিনি ছিলেন সচিত্র সন্ধানির প্রতিষ্ঠাতা ও সম্পাদক।
শৈশব ও পড়ালেখা
আহমেদ ছিলেন জমিদার ফজল গাজীর বংশধর, ভাওয়াল স্টেট (বর্তমানে এই পরিবারের নামানুসারে গাজীপুর নামকরণ করা হয় )বাংলার বারো-ভূঁইয়ের একজন । তিনি ছিলেন পুলিশ সুপার গাজী শামসুদ্দিন আহমেদ এবং একজন সমাজ সেবক গাজী রাফিয়া খাতুনের ১১ সন্তানের বড় ছেলে । ঢাকার নটর ডেম কলেজ এ অধ্যয়নকালে তিনি ১৯৫৬ সালে ১৭ বছর বয়সে সচিত্র সন্ধানী প্রকাশ ও সম্পাদনা করেন ।এটি ১৯৯৬সাল পর্যন্ত চলছিল। জাহানারা ইমাম এর যুদ্ধকালীন জার্নাল, একাত্তুরের দিনগুলো সহ উল্লেখযোগ্য রচনা প্রকাশ করেছিল ।
কর্মজীবন
তিনি সন্ধানী প্রকাশনী এর প্রধান ছিলেন।
ব্যক্তিগত জীবন
আহমেদ ১৯৬৪ সালে বিথির সাথে বিবাহবন্ধনে আবদ্ধ হন । তাদের এক পুত্র, শুভ্র এবং এক মেয়ে, শারমিন।
কোলি স্মিথ
ও’নিল গর্ডন কোলি স্মিথ (Collie Smith; জন্ম: ৫ মে, ১৯৩৩ - মৃত্যু: ৯ সেপ্টেম্বর, ১৯৫৯) কিংস্টনের বয়েজ টাউন এলাকায় জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে অফ-ব্রেক বোলিংয়ে পারদর্শীতা দেখিয়েছেন ‘জিম’ ডাকনামে পরিচিত কোলি স্মিথ।
প্রারম্ভিক জীবন
অত্যন্ত মারকূটে ব্যাটসম্যান ছিলেন কোলি স্মিথ। এছাড়াও, অফ স্পিন বোলার হিসেবেও যথেষ্ট সুনাম কুড়িয়েছেন তিনি। ওয়েস্ট ইন্ডিজের ক্রিকেটের ইতিহাসে অন্যতম সেরা অল-রাউন্ডারের মর্যাদা উপভোগ করেছেন। বিখ্যাত ইংরেজ ক্রিকেটার জিম লেকারকে আদর্শ হিসেবে মেনেছেন। ফলশ্রুতিতে এক পর্যায়ে জিম ডাকনামে পরিচিতি পান।
১৯৫৪-৫৫ মৌসুম থেকে ১৯৫৮-৫৯ মৌসুমে নিজ জন্মভূমি জ্যামাইকার পক্ষে প্রথম-শ্রেণীর ক্রিকেটে নিয়মিতভাবে খেলে গেছেন তিনি। নিজস্ব তৃতীয় প্রথম-শ্রেণীর খেলায় সফরকারী অস্ট্রেলিয়া একাদশের বিপক্ষে ১৯৫৪-৫৫ মৌসুমে জ্যামাইকার পক্ষে ১৬৯ রান তুলেন। ফলশ্রুতিতে ওয়েস্ট ইন্ডিয়ান দল নির্বাচকমণ্ডলীর দৃষ্টিনিবদ্ধ হয় তার দিকে।
টেস্ট ক্রিকেট
২৬ মার্চ, ১৯৫৫ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে কোলি স্মিথের। ১৯৫৪-৫৫ মৌসুমে সিরিজের প্রথম টেস্টে সফরকারী অস্ট্রেলিয়ার বিপক্ষে ১০৪ রানের অভিষেক সেঞ্চুরি করেন তিনি। কিন্তু পরের টেস্টে জোড়া শূন্য হাঁকানোর ফলে দলের বাইরে চলে যেতে হয় তাকে। এরপর চতুর্থ ও পঞ্চম টেস্টে অংশ নেন। সমগ্র সিরিজে ২৫.৭৫ গড়ে ২০৬ রান তুলেন। এছাড়াও বল হাতে ৬৮.০০ গড়ে ৫ উইকেট লাভ করেছিলেন তিনি।
১৯৫৫-৫৬ মৌসুমে নিউজিল্যান্ড সফরে যান। প্রথম টেস্টে ৬৪ রান তুলেন। চতুর্থ উইকেটে এভারটন উইকসের সাথে ১৬২ রানের জুটি গড়েন মাত্র ১০০ মিনিটে। অবশ্য পরবর্তী তিন টেস্টে ব্যাট হাতে তেমন সফলতা লাভ করেননি কোলি স্মিথ। সমগ্র সিরিজে ১৫.৬০ গড়ে ৭৮ রান তুললেও ১৮.৫৩ গড়ে ১৩ উইকেট দখল করেন। তন্মধ্যে, দ্বিতীয় টেস্টে ২/১ ও ৪/৭৫ বোলিং পরিসংখ্যান গড়েছিলেন।
১৯৫৭ সালে ইংল্যান্ড গমন করেন কোলি স্মিথ। প্রথম টেস্টে ১৬১ ও তৃতীয় টেস্টে ১৬৮ রানের ইনিংস খেলে সকলের মনোযোগের কেন্দ্রবিন্দুতে উপনীত হন। এক পর্যায়ে ব্রায়ান স্ট্যাদামকে নিয়ে কার পার্কে গাড়ি চালনায় চলে যান বলে জানা যায়। ফলশ্রুতিতে, উইজডেন কর্তৃক ১৯৫৮ সালের সংস্করণে বর্ষসেরা ক্রিকেটার হিসেবে নামাঙ্কিত হন মূলতঃ তার ব্যাটিং, বোলিং ও চমকপ্রদ ফিল্ডিংয়ের জন্য।
১৯৫৭-৫৮ মৌসুমে সফরকারী পাকিস্তানের বিপক্ষে খেলার জন্য মনোনীত হন তিনি। ঐ সিরিজে ৪৭.১৬ গড়ে ২৮৩ রানসহ ৩৮.০০ গড়ে ১৩ উইকেট লাভ করেন কোলি স্মিথ। ভারত সফরে যান ১৯৫৮-৫৯ মৌসুমে। স্বাগতিক ভারতের বিপক্ষে ৩৫.৮৭ গড়ে ২৮৭ রান তুলেন তিনি। এছাড়াও, ২৯.৬৬ গড়ে ৯ উইকেট পান। তন্মধ্যে, দিল্লিতে অনুষ্ঠিত সিরিজের পঞ্চম টেস্টে ১০০ রান তুলেন। এরপর বল হাতে নিয়ে ৩/৯৪ ও ৫/৯০ বোলিং পরিসংখ্যান দাঁড় করান। কিন্তু পাকিস্তান সফরে তিন টেস্টে অংশ নিয়ে কম সাফল্য পান। ১৬.২০ গড়ে ৮১ রান ও ২০.০০ গড়ে ৩ উইকেট পান তিনি।
দেহাবসান
১৯৫৮ ও ১৯৫৯ সালে ল্যাঙ্কাশায়ার লীগে বার্নলির পক্ষে খেলেন। তন্মধ্যে, ১৯৫৯ সালে অপরাজিত ৩০৬ রান তুলে লীগের রেকর্ড গড়েন।
মাত্র ২৬ বছর বয়সে ইংল্যান্ডের স্টাফোর্ডশায়ার এলাকার স্টোক-অন-ট্রেন্টে ৯ সেপ্টেম্বর, ১৯৫৯ তারিখে কোলি স্মিথের দেহাবসান ঘটে। ১৯৫৯ সালে গাড়ি দূর্ঘটনার কবলে পড়েন তিনি।
৭ সেপ্টেম্বর ভোর ৪:৪৫ ঘটিকায় দূর্ঘটনাটি ঘটে। এ সময় ওয়েস্ট ইন্ডিজের দলীয় সঙ্গী গ্যারি সোবার্স ও টম ডিউডনি সাথে ছিলেন। দাতব্য খেলায় অংশ নিতে তারা ভ্রমণ করছিলেন। ঐ সময় সোবার্স চালকের আসনে ছিলেন। তবে, যানজটের কারণে খেলাটি বেশ দেরীতে শুরু হয়। অ্যান্ড্রু সন্ডার্স নামীয় এক গাড়ী চালক ১০ টনের গাড়ীতে গবাদীপশু নিয়ে যাচ্ছিলেন। স্টাফোর্ডশায়ারের স্টোনের কাছাকাছি এ৩৪ এলাকায় এ দূর্ঘটনাটি সংঘটিত হয়।
এ সময় স্মিথ পিছনে ঘুমোচ্ছিলেন ও সামনে ছিটকে পড়েন। শুরুতে তার আঘাত তেমন গুরুতর ছিল না যা সোবার্সকে তিনি বলেছিলেন। ডিউডনি মন্তব্য করেন যে, আমাকে নিয়ে দুশ্চিন্তা করো না। কিন্তু তার মেরুদণ্ডে গুরুতরভাবে আঘাতপ্রাপ্ত হয় ও এক পর্যায়ে অজ্ঞান হয়ে পড়েন। তিনদিন পর তার মৃত্যু ঘটে। তার দেহ জ্যামাইকায় নিয়ে যাওয়া হলে ৬০০০০ লোকের সমাগমে শবযাত্রা হয়। জ্যামাইকার মে পেন সমাধিক্ষেত্রের ফলকে খোদাই করা আছে: দক্ষ ক্রিকেটার, নিঃস্বার্থ বন্ধু, সমৃদ্ধময় বীর, বিশ্বস্ত সেবক, সাহসী যোদ্ধারূপে।
তবে, সোবার্স ও ডিউডনি তেমন মারাত্মকভাবে আহত হননি। ঘটনার পর সোবার্সকে পুলিশী জেরার মুখোমুখি হতে হয়। ১১ নভেম্বর তারিখে স্টোনের ম্যাজিস্ট্রেটের আদালতে সোবার্সকে দায়িত্বজ্ঞানহীন অবস্থায় গাড়ী চালনার অভিযোগ আনা হয়। সোবার্স বন্ধনী ব্যবহার করেননি ও বিপরীত দিক থেকে আসা ট্রাক চালকের গাড়ীর মুখোমুখি হন। সোবার্সকে ১০ পাউন্ড জরিমানা প্রদান করা হয় ও ১৬.১৭ পাউন্ড ক্ষতিপূরণ গুণতে হয়। এছাড়াও, এক মাসের জন্য তার লাইসেন্স স্থগিত করা হয়। তবে, সোবার্স নিজেকে দোষী হিসেবে মনে করেননি। তিনি দাবী করেন যে, গাড়ীর বাতিতে বিভ্রান্তির কবলে পড়েছিলেন।
মূল্যায়ন
স্মিথের মৃত্যুর এক বছর পর কেন চ্যাপলিন ‘দ্য হ্যাপি ওয়ারিয়র’ শিরোনামে আত্মজীবনীমূলক গ্রন্থ প্রকাশ করেন। মাইটি মাউস ও ওয়েসাইড প্রিচার ডাকনামে পরিচিত পেয়েছেন কেননা, তিনি চার্চে পড়াশোনা করতে পছন্দ করতেন। স্মিথের জন্মস্থান ট্রেঞ্চ টাউনে বয়েজ টাউন ক্লাবের রাস্তাটি পরবর্তীকালে তার স্মরণে কোলি স্মিথ ড্রাইভ নামে পুণঃনামাঙ্কিত হয়।
১৯৫৮ সালে স্বদেশী ক্লাইড ওয়ালকটের সাথে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন কোলি স্মিথ।
ডুগডুগি গাছ
ডুগডুগি গাছ অথবা বৈষ্ণব বেল, (বৈজ্ঞানিক নাম: Crescentia cujete) (Calabash Tree) হচ্ছে মুলত আমেরিকার গ্রীষ্মমণ্ডলীয় অঞ্চলের ছোট ধরনের গাছ। এটি সেন্ট লুসিয়ার জাতীয় গাছ। ভারতে এটির প্রসার প্রকৃতিগতভাবে ব্যাপক আকারে হয়েছে।
গাছটি মাঝারি আকারের চিরসবুজ দেখতে, ফল দেখতে একবারে কাচাঁ বেলের মতো। এদের হালকা সবুজ পাতা উপবৃত্তাকার, মাথার দিকে গোলাকার আর গোড়ার দিকে সুচালো, পাতা একেবারে জেঁকে থাকে কান্ডের সঙ্গে, এক সাথে পাঁচ-ছয়টি পাতা করে জোষ্ট হয়ে থাকে এই গাছের পাতা। ফুল হয় কাণ্ডে ফেঁটে বের হয় তার পর ফুল থেকে ফল। ফল পাকতে সময় লাগে প্রায় সাত মাস, পাকা ফলের ভেতর কলোরঙ্গা ছাইয়ের মতো কিছু উপাদান ছাড়া কিছুই পাওয়া যায় না। গ্রীষ্মের শেষে বা জ্যৈষ্ঠ মাসে এ গাছে ফুল ফোটে, জানুয়ারি- সেপ্টেম্বর মাস পর্যন্ত গাছে ফুল ফল দেখা মিলে।
বোধ জাতি
ডান|থাম্ব|240x240পিক্সেল| গান্ধোলা মঠের কাছে বোধ মা ও শিশু বোধ জনগণ, যারা খাস ভোদি নামেও পরিচিত, তারা ভারতের হিমাচল প্রদেশের একটি জাতিগোষ্ঠী। এদের মূলত লাহৌল তহসিল ছাড়াও লাহৌল এবং স্পিতি জেলার প্রধানত ভাগা ও চন্দ্র উপত্যকায় দেখতে পাওয়া যায়। তবে অল্প কিছু হলেও পট্টানি উপত্যকায়, মিয়ার উপত্যকায় এবং পাঙ্গি, হিমাচল প্রদেশ ও পদ্দার উপত্যকার উপরের অংশে, এছাড়াও জম্মু ও কাশ্মীরে এদের বসবাস আছে।
ধর্ম
এদের ধর্ম প্রধানত বৌদ্ধধর্ম এবং এর সাথে আছে সর্বপ্রাণবাদ ও শৈব ধর্ম। তাদের মধ্যে ওঝাবাদী এবং লামাবাদী (বৌদ্ধধর্মের একটি রূপ যা বিস্তৃত আচার-অনুষ্ঠান এবং একটি শক্তিশালী শ্রেণীবিন্যাস সংগঠন দ্বারা চিহ্নিত) বিশ্বাসের পাশাপাশি তাদের মার্শাল ঐতিহ্যেরও মিশ্রণ রয়েছে।
বর্ণ
বর্ণ অনুসারে, এরা রাজপুত, ঠাকুর বা ক্ষত্রিয় হিসাবে চিহ্নিত হয়, যদিও এখানে বর্ণের নিয়মগুলি সমতলের মতো অত কঠোর নয়।
বিভাগ
ঐতিহাসিকভাবে, সাধারণ প্রশাসন ও রাজস্ব সংগ্রহের উদ্দেশ্যে চাম্বা, কুল্লু বা লাদাখের রাজারা এলাকার ৩ - ৪টি বিশিষ্ট পরিবারকে রানা, উজির বা ঠাকুর উপাধি দিয়েছিলেন। কিছু পরিবার / গোষ্ঠী এখানে নামকরা জমিদার / জায়গিরদার ছিল। গত বহু শতাব্দী ধরে লাদাখ, কুল্লু এবং চাম্বার শাসকদের আধিপত্যের অধীনে এই অঞ্চলটি থাকার কারণে এখানে একটি উল্লেখযোগ্য সাংস্কৃতিক এবং জাতিগত মিশ্রণ দেখা গেছে।
ভাষা
এদের কথ্য ভাষা উপত্যকা থেকে উপত্যকায় ভিন্ন হয়, কিছু উপভাষা কুমায়ূনীর খুব কাছাকাছি, অন্যগুলি চাম্ব্যালি এবং দারির সাথে মিশ্রিত।
তারা প্রগতিশীল, উদ্যোগী, সৎ। এরা বহু শতাব্দী ধরে প্রাচীন ভারত-তিব্বত-নেপাল বাণিজ্য পথের সাথে জড়িত ছিল। এখানকার গোষ্ঠীগুলির মানুষের নাম"-পা" প্রত্যয় দিয়ে শেষ হতে পারে, আবার "তা" প্রত্যয় দিয়েও হতে পারে। পা" প্রত্যয় দিয়ে শেষ হওয়া পারিবারিক দল বা সংগঠিত গোষ্ঠীতে নাম হয় বরপা, কার্পা, থোলাকপা, চেরজিপা, গেরুমশিংপা, খিংগোপা ইত্যাদি। আবার "তা" প্রত্যয় দিয়ে শেষ হওয়া নাম, যেমন খিমতা, জিনতা, ব্রক্ত, ব্রাগতা, ইত্যাদি, এগুলি সিমলা এলাকার পরিবার / গোষ্ঠীর নামে পাওয়া যায়।
হিমাচলের হস্ত ও কারুশিল্প
যে কোনো অঞ্চলের শিল্প সেই অঞ্চলের পরিবেশ, মানুষ ও ঐতিহ্যের প্রতিফলন। এই বিবৃতিটি হিমাচল প্রদেশের নেগি এবং বোধ উপজাতিদের জন্য উপযুক্ত, যারা "পাহাড়ি" গহনা তৈরি করার জন্য তার চারপাশের মনোরম প্রাকৃতিক পরিবেশ থেকে উপাদানগুলি সংগ্রহ করে, কঠোরতা এবং দৃঢ়তার অনুভূতির প্রশ্বাস নিয়ে। <
নাটুয়ারপাড়া ইউনিয়ন
নাটুয়ারপাড়া ইউনিয়ন বাংলাদেশের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন।
নেলমঙ্গলা
নেলমঙ্গলা (Nelmangala) ভারতের কর্ণাটক রাজ্যের বেঙ্গালুরু গ্রামীণ জেলার একটি পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নীলমঙ্গলা শহরের জনসংখ্যা হল ২৫,২০৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে নীলমঙ্গলা এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
লালদিঘি মন্দির
লালদিঘি মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত রংপুর জেলার বদরগঞ্জ উপজেলার অন্তর্গত একটি প্রাচীন মন্দির। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বিবরণ
লালদিঘি মন্দিরটির তিনটি প্রধান কক্ষ আছে। এছাড়াও মন্দিরটির আরো কয়েকটি ছোট ছোট অংশ আছে। এর অভ্যন্তরের শিবলিঙ্গ আছে। মন্দিরটির প্রধান অংশের সামনে একটি শতবর্ষী বটগাছ আছে। মন্দিরের সাথে একটি আঁকাবাঁকা পুকুর ও পাশের ধানক্ষেত আছে। মন্দিরের পাশ দিয়ে একটি পাকা সড়ক প্রবাহিত হয়েছে।
সাঁথিয়া রাজাপুর রেলওয়ে স্টেশন
সাঁথিয়া রাজাপুর রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন।
অবস্থান
সাঁথিয়া রাজাপুর রেলওয়ে স্টেশন মাঝগ্রাম-পাবনা-ঢালারচর লাইনের পাবনা-ঢালারচর অংশে অবস্থিত।
পরিষেবা
সাঁথিয়া রাজাপুর রেলওয়ে স্টেশন থেকে দুইটি ট্রেন চলাচল করে। নিম্নে তা উল্লেখ করা  হলো :
বখশা রেলওয়ে স্টেশন
বখশা রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল এলবিএ।
পরিকাঠাম
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন ও পানীয় জল এর ব্যবস্থা রয়েছে।
স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
জন আপডাইক
জন আপ্‌ডাইক্‌ মার্কিন যুক্তরাষ্ট্রের একজন খ্যাতিমান ঔপন্যাসিক ও ছোটগল্পকার। দ্বিতীয় বিশ্বযুদ্ধ পরবর্তীকালের সবচেয়ে গুরুত্বপূর্ণ মার্কিন লেখকদের মাঝে তাকে গণ্য করা হয়।
রেবিট্‌ এংস্ট্রম্‌ (Rabbit Angstrom) নামক চরিত্রকে ঘিরে লেখা চারটি উপন্যাস তার বিখ্যাত সৃষ্টি। রেবিট্‌ উপন্যাস সমূহঃ thumb|right|জন আপ্‌ডাইক্‌
রাসায়নিক ধর্ম
রাসায়নিক ধর্ম বা রাসায়নিক বৈশিষ্ট্য বলতে পদার্থের সেইসব বৈশিষ্ট্য বা ধর্মকে বোঝায় যেগুলি কেবলমাত্র পদার্থটির কোনও রাসায়নিক পরিবর্তন ঘটলে কিংবা পদার্থটি কোনও রাসায়নিক বিক্রিয়ায় অংশগ্রহণ করলে পর্যবেক্ষণ ও পরিমাপ করা যায়। কোনও পদার্থের নমুনা স্পর্শ করে কিংবা দেখে রাসায়নিক ধর্ম নির্ধারণ করা সম্ভব নয়। রাসায়নিক ধর্মগুলি প্রতিভাত হবার জন্য পদার্থের নমুনাটির কাঠামোতে পরিবর্তন ঘটা অর্থাৎ নতুন কোনও পদার্থ সৃষ্টি হওয়া আবশ্যক। বিজ্ঞানীরা পদার্থের রাসায়নিক ধর্মের সাহায্যে পূর্বাভাস করতে পারেন কোনও নমুনা রাসায়নিক বিক্রিয়াতে অংশগ্রহণ করবে কি না। এছাড়া রাসায়নিক ধর্মাবলি ব্যবহার করে যৌগিক পদার্থগুলিকে শ্রেণীকরণ করা হতে পারে এবং এগুলির প্রয়োগ খুঁজে বের করা হতে পারে। কোনও পদার্থের রাসায়নিক ধর্মাবলি জানা থাকলে এটির বিশোধন, অন্যান্য রাসায়নিক দ্রব্য থেকে এটিকে পৃথকীকরণ কিংবা অজানা কোনও নমুনায় এটির শনাক্তকরণ সহজ হয়।
যেমন ৬০০ ডিগ্রি সেলসিয়াস তাপমাত্রায় পারদের (২) অক্সাইড বিযোজিত হয়ে পারদ ও অক্সিজেন উৎপাদন করে, যা ঐ যৌগের একটি রাসায়নিক ধর্ম। একইভাবে হিলিয়াম অন্য কোনও রাসায়নিক পদার্থের সাথে বিক্রিয়া করে না, এবং এই রাসায়নিক ধর্ম ব্যবহার করে এটিকে হাইড্রোজেন ও অক্সিজেন থেকে পৃথক করা সম্ভব।
মৌলিক পদার্থসমূহের পর্যায় সারণিতে একই ধরনের রাসায়নিক ধর্মের অধিকারী মৌলিক পদার্থগুলি একই উল্লম্ব শ্রেণী বা স্তম্ভে সজ্জিত থাকে। যেমন ১ নং শ্রেণীর (উল্লম্ব স্তম্ভ) অন্তর্ভুক্ত লিথিয়াম, সোডিয়াম ও পটাসিয়াম প্রত্যেকেই পানির সাথে তীব্রভাবে বিক্রিয়া করে হাইড্রোজেন গ্যাস উৎপাদন করে।
রাসায়নিক ধর্মের বিপরীতে পদার্থের আরও এক শ্রেণীর ধর্ম আছে, যাদেরকে পদার্থের ভৌত ধর্ম বলে। ভৌত ধর্মগুলিকে পদার্থের নমুনার গাঠনিক কাঠামো পরিবর্তন না করেই পর্যবেক্ষণ ও পরিমাপ করা সম্ভব। এগুলির মধ্যে আছে রঙ (বর্ণ), চাপ, দৈর্ঘ্য, ঘনমাত্রা, ইত্যাদি।
রাসায়নিক ধর্মসমূহের তালিকা
রাসায়নিক ধর্মসমূহের একটি অসম্পূর্ণ তালিকা নিচে দেওয়া হল:
এ কিউ এম জয়নুল আবেদীন
এ কিউ এম জয়নুল আবেদীন (১ মার্চ ১৯৩৬ - ৭ নভেম্বর ২০১৫) একজন বাংলাদেশী সাংবাদিক ছিলেন। তিনি দৈনিক শক্তি এবং দৈনিক ক্রিশানের প্রতিষ্ঠাতা, প্রকাশক এবং সম্পাদক ছিলেন । তিনি বাংলাদেশ সম্পাদক পরিষদ (বিসিই) প্রতিষ্ঠা করেছিলেন, [তথ্য প্রয়োজন] এবং বাংলাদেশ সংবাদপত্র পরিষদের সভাপতির দায়িত্ব পালন করেছিলেন।
কর্মজীবন
আবেদীন ১৯৮৯ সালে বাংলাদেশ সম্পাদক পরিষদের সাধারণ সম্পাদক ছিলেন। ১৯৮৯ সালের ২৯ শে জুন তাকে মানহানির মামলায় বাংলাদেশ পুলিশ তাকে আটক করে । তার গ্রেপ্তারের প্রতিবাদ বাংলাদেশের বিশিষ্ট সাংবাদিকরা করেছিলেন। তিনি ১৯৯০ থেকে ২০০৭ সাল পর্যন্ত বাংলাদেশ কাউন্সিল অফ এডিটরস এর সভাপতির দায়িত্ব পালন করেছিলেন ।
মৃত্যু
আবেদীন ৭ই নভেম্বর, ২০১৪ ঢাকার মিডওয়ে হাসপাতালে মারা যান। তাকে তার পারিবারিক কবরস্থানে গোপালগঞ্জ জেলার আরপাড়া গ্রামে সমাধিস্থ করা হয়।
সরযূবালা দেবী
নাট্যসম্রাজ্ঞী সরযূবালা দেবী ( জানুয়ারি  ১৯১২ ― ২২ জুলাই ১৯৯৪) ছিলেন একজন খ্যাতনামা বাঙালি অভিনেত্রী ও গায়িকা।
প্রারম্ভিক জীবন
সরযূবালার জন্ম ১৯১২ খ্রিস্টাব্দের জানুয়ারিতে বৃটিশ ভারতের অধুনা পশ্চিমবঙ্গের   উত্তর চব্বিশ পরগনা জেলার আড়িয়াদহে। তার পিতা ভূতনাথ দত্ত। শৈশবে তার পিতৃবিয়োগ ঘটে। তাই সংসারের প্রয়োজনে মাত্র নয় বৎসর বয়সে সরযূবালা নাট্যমঞ্চে যোগ দেন।
কর্মজীবন
সরযূবালা এমিনেন্ট থিয়েটারে কুমারসিংহ নাটকে এক ভিক্ষু বালকের চরিত্রে প্রথম অভিনয়ে গায়কের ভূমিকায় গান গেয়েছিলেন ― পুরস্কার পেয়েছিলেন পাঁচ টাকা আর একটি সোনার মেডেল। তারপর তিনি নির্মলেন্দু লাহিড়ীর ভ্রাম্যমাণ 'নিউ মনমোহন থিয়েটার'-এ পেশাদার দলে যুক্ত হন। তিনি 'মীরাবাঈ' নাটকে কৃষ্ণচরিত্রে অভিনয় করে বিপুল খ্যাতি অর্জন করেন। তিনি নিজের প্রতিভা আর পরিচালকের বিশেষ যত্নে সমসাময়িক  কুসুমকুমারী এবং তারাসুন্দরীর মতো বিশিষ্ট অভিনেত্রীরূপে স্বীকৃতি লাভ করেন। পরে নির্মলেন্দুর সঙ্গে তার বিবাহ হয়েছিল, যদিও তা দীর্ঘস্থায়ী হয়নি। মীরাবাঈ নাটকের পর ভ্রাম্যমাণ দল ছেড়ে  তিনি দানীবাবুর দলে যোগদান করেন। চৌদ্দ বৎসর বয়সে তিনি দক্ষযজ্ঞ নাটকে দানীবাবুর সাথে সতী-র ভূমিকায় অভিনয় করেন। ঐ সময়েই তিনি বিষবৃক্ষ নাটকে কুন্দনন্দিনীর ভূমিকায় অভিনয় করে ব্যাপক প্রশংসা লাভ করেন। তিনি  শিশিরকুমার ভাদুড়ী এবং  দুর্গাদাস বন্দ্যোপাধ্যায়ের মতো অভিনেতার সাথে চন্দ্রশেখর, গৈরিক পতাকা, মৃগয়া, মহুয়া এবং শ্যামলী প্রভৃতি নাটকে  নায়িকার ভূমিকায়  অভিনয় করেন। তার অভিনীত চরিত্রগুলোর মধ্যে দ্বিজেন্দ্রলাল রায়ের শাজাহান নাটকে জাহানারা এবং শচীন সেনগুপ্তর সিরাজদ্দৌল্লা নাটকে লুৎফা চরিত্র বিশেষভাবে উল্লেখযোগ্য।
রঙ্গমঞ্চে অভিনয় ছাড়াও তিনি ছায়াছবিতেও অভিনয় করেছেন। জ্যোতিষ বন্দ্যোপাধ্যায়ের পরিচালনায় দ্বিতীয় বাংলা সবাক চিত্র ঋষির প্রেম এবং ম্যাডানের প্রথম সবাক চিত্র কৃষ্ণকান্তের  উইল-এ রোহিনী-র ভূমিকায় অভিনয় করেন।
তিনি কৃষ্ণচন্দ্র দে ও কাজী নজরুল ইসলামের কাছে সঙ্গীত শিক্ষা নেন ও গান করতেন।
পুরস্কার ও সম্মাননা
তিনি কর্মজীবনে বহু পুরস্কার ও সম্মানে ভূষিত হয়েছেন। রঙ্গমঞ্চে সফল অভিনয়ের স্বীকৃতিস্বরূপ তিনি নাট্যসম্রাজ্ঞী অভিধায় ভূষিত হয়েছেন। ১৯৭০ খ্রিস্টাব্দে ভারত সরকারের সংগীত নাটক অকাদেমি পুরস্কার, ১৯৮৪ খ্রিস্টাব্দে পশ্চিমবঙ্গ নাট্য আকাদেমির দীনবন্ধু পুরস্কার লাভ করেন। কলকাতা বিশ্ববিদ্যালয়ের তরফে বিশেষ স্বর্ণপদক লাভ করেন।
মৃত্যু
নাট্যসম্রাজ্ঞী সরযূবালা ১৯৯৪ খ্রিস্টাব্দের ২২শে জুলাই পরলোক গমন করেন।
আব্দুল লতিফ সিদ্দিকী
আব্দুল লতিফ সিদ্দিকী (জন্ম: ১৯৪৩) হলেন একজন বাংলাদেশী রাজনীতিবিদ, মন্ত্রী ও প্রাক্তন সংসদ সদস্য। তিনি ২০০৯ থেকে ২০১৪ পর্যন্ত বাংলাদেশ সরকারের মন্ত্রীর দ্বায়িত্ব পালন করেন।
কর্মজীবন
সিদ্দিকী বাংলাদেশ জাতীয় সংসদের টাঙ্গাইল-৪ আসন থেকে তিনবার সংসদ সদস্য নির্বাচিত হন। প্রথম ১৯৯৬ সালে এবং দ্বিতীয়বার ২০০৯ সালে ও তৃতীয়বার ২০১৪ সালে। তিনি ১লা সেপ্টেম্বর ২০১৫ সালে সংসদ সদস্য পদ থেকে পদত্যাগ করেন।
তিনি ২০০৯ থেকে ২০১৩ সাল পর্যন্ত বাংলাদেশ সরকারের পাট ও বস্ত্র মন্ত্রণালয়ের মন্ত্রী ছিলেন। ২০১৪ সালের জানুয়ারিতে আব্দুল লতিফ সিদ্দিকী দশম মন্ত্রিসভার ডাক, টেলিযোগাযোগ ও তথ্য প্রযুক্তি মন্ত্রণালয়ের দ্বায়িত্ব পান। ৩০ সেপ্টেম্বর ২০১৪ সালে তিনি মুসলমানদের অন্যতম ধর্মীয় ভিত্তি হজ সম্পর্কে বিতর্কিত মন্তব্য করেন। ফলে ইসলামপন্থীদের আন্দোলনের মুখে পদত্যাগ করতে বাধ্য হন।
আবদুল আউয়াল সরকার
আবদুল আউয়াল সরকার (জন্ম: অজানা - মৃত্যু: ১৯৯৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল আউয়াল সরকারের পৈতৃক বাড়ি ব্রাহ্মণবাড়িয়া জেলার বিজয়নগর (সাবেক সদর) উপজেলার শাদগাঁও গ্রামে। তার বাবার নাম আফতাব উদ্দিন সরকার এবং মা কেলেস্তারা বিবি। তার স্ত্রীর নাম হালিমা খাতুন সিদ্দিক। তাদের ছয় মেয়ে, দুই ছেলে।
কর্মজীবন
আবদুল আউয়াল সরকার পাকিস্তান নৌবাহিনীতে চাকরি করতেন এবং ১৯৭১ সালে কর্মরত ছিলেন পাকিস্তানের করাচিতে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধ যুদ্ধ শেষে ভারতে যান। পরে তিনি মুক্তিবাহিনীর নৌদলে অন্তর্ভুক্ত হন। স্বাধীনতার পর বাংলাদেশ নৌবাহিনীতে কর্মরত থেকে অবসর নেন।
মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে ১০ ডিসেম্বর সকালে খুলনার জলসীমায় নির্বিঘ্নেই পৌঁছে মুক্তিবাহিনীর দুটি এবং ভারতীয় নৌবাহিনীর একটি গানবোট আসে। মুক্তিবাহিনীর একটি গানবোটে ছিলেন আবদুল আউয়াল সরকার। হঠাৎ আকাশে দেখা যায় তিনটি জঙ্গি বিমান। বিমানগুলো ঘুরে এসে বোমাবর্ষণ করে মুক্তিবাহিনীর গানবোটে। এতে ঘটে আকস্মিক ঘটে বিপর্যয়। এর আগে ৭ ডিসেম্বর মুক্তিবাহিনীর দুটি গানবোট ‘পদ্মা’ ও ‘পলাশ’ ভারত থেকে নৌপথে বাংলাদেশ অভিমুখে যাত্রা শুরু করে। পলাশ গানবোটে ছিলেন আবদুল আউয়াল সরকার। অভিযান শুরু হয় হলদিয়া নৌঘাঁটি থেকে এবং পথে মিত্রবাহিনীর দুটি রণতরিও পদ্মা-পলাশের সঙ্গে যোগ দেয়। একটির নাম আইএনএস ‘প্যানভেল’ (গানবোট) এবং অন্যটির নাম ‘চিত্রাঙ্গদা’ (প্যাট্রল ক্রাফ্ট)।
পরবর্তীতে ৯ ডিসেম্বর মধ্যরাতে রণতরিগুলো বাংলাদেশের আকরাম পয়েন্টে পৌঁছে। সকালে নয়টায় মংলা থেকে শুরু হয় চূড়ান্ত অভিযান। সামনে থাকে প্যানভেল, মাঝে পলাশ, শেষে ছিল পদ্মা। রণতরিগুলো যখন খুলনার পাকিস্তানি নৌঘাঁটির কাছাকাছি, তখন আকাশে দেখা যায় তিনটি জঙ্গি বিমান। তবে তখন জানা যায় সেগুলো ছিলো ভারতীয় বিমান। তবে কিছুসময় পর বিমানগুলো কিছুটা নিচে নেমে দক্ষিণ-পশ্চিমে সাগরের দিকে চলে যায়। এরপর হঠাৎ ঘুরে এসে বোমাবর্ষণ করে পদ্মার ওপর। পরক্ষণেই পলাশে। যদিও গানবোটগুলো মুক্তি না মিত্রবাহিনীর তা শনাক্তের জন্য ছাদে ১৫ ফুট লম্বা এবং ১০ ফুট চওড়া হলুদ কাপড় বিছানো ছিল। তার পরও ঘটে যায় দুর্ঘটনা। ভারতীয় বিমান বাহিনী শত্রু বাহিনীর রণতরী ভেবে আক্রমণ চালায়। বোমার আঘাতে মুক্তিবাহিনীর গানবোটে আগুন ধরে যায়। দুই গানবোটে আবদুল আউয়াল সরকারসহ ৫৬ জন নৌযোদ্ধা ছিলেন। বিপদ আন্দাজ করে কেউ কেউ আগেই পানিতে ঝাঁপ দেন। তারা অক্ষত থাকেন। কিন্তু আউয়ালসহ মুক্তিযোদ্ধাদা দলের অনেকেই শেষ মুহূর্ত পর্যন্ত গানবোটেই ছিলেন। যাঁরা গানবোটে ছিলেন তাদের কয়েকজন শহীদ এবং বাকি প্রায় সবাই আহত হন।
ঘটনাচক্রে সে আক্রমণে আবদুল আউয়াল সরকার তেমন আহত হননি। তিনি গুরুতর আহত দুই-তিনজন সহযোদ্ধাকে নিয়ে পানিতে ঝাঁপ দেন। আহত অন্য নৌমুক্তিযোদ্ধারাও যে যাঁর মতো পানিতে ঝাঁপ দেন। অনেকে সাঁতার কেটে নদীর পাড়ে যান। সেখানে তাদের জন্য অপেক্ষা করছিল অন্য আরেক বিপদ। কারণ নদীতিরে ছিল পাকিস্তানি সেনা বা তাদের সহযোগী রাজাকার। আবদুল আউয়াল সরকার, রুহুল আমিনসহ (বীর শ্রেষ্ঠ) কয়েকজনকে রাজাকাররা আটক করে। রুহুল আমিনকে রাজাকাররা তখনই হত্যা এবং বাকিদের নির্যাতনের পর পাকিস্তানিদের কাছে হস্তান্তর করে। পাকিস্তানিরা তাকেসহ অন্যদের জেলে পাঠায়। স্বাধীনতার পর তিনি মুক্তি পান।
কালিয়াচক ২ সমষ্টি উন্নয়ন ব্লক
কালিয়াচক ২ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর মোথাবাড়ি।
ভূগোল
কালিয়াচক ২ সমষ্টি উন্নয়ন ব্লক দ্রাঘিমাংশ এ অবস্থিত। কালিয়াচক ২ সমষ্টি উন্নয়ণ ব্লক মোট ২০৯.১০৭ বর্গকিলোমিটার এলাকা জুড়ে বিস্তৃত।
গ্রাম পঞ্চায়েত
কালিয়াচক ২ ব্লকের গ্রামীণ এলাকা যেমন নয়টি গ্রাম পঞ্চায়েতের অন্তর্ভুক্ত বঙ্গিতোলা, রাজনগর, উত্তর লক্ষ্মীপুর, গঙ্গপ্রসাদ, রতবাড়ী, উত্তর পঞ্চানন্দপুর -২, হামিদপুর, উত্তর পঞ্চানন্দপুর ১ এবং মোথাবাড়ি।
জনপরিসংখ্যান
২০১১ সালের জনগণনা অনুসারে, কালিয়াচক ২ সমষ্টি উন্নয়ন ব্লকের জনসংখ্যা ২১০,১০৫। এর মধ্যে ২০৬,২৬৭ জন গ্রাম্য বাসিন্দা ও ৩,৮৩৮ জন শহুরে বাসিন্দা। এবং ১০৭,৫৫৩ জন পুরুষ ও ১০২,৫৫২ জন মহিলা।
সাক্ষরতা
২০১১ সালের জনগণনা অনুসারে কালিয়াচক ২ ব্লকের ২১০,১০৫ জনের মধ্যে ১১৪,১১৩ জন সাক্ষর। তার মধ্যে ৬২,৭০১ জন পুরুষ ও ৫১,৩৩০ জন মহিলা।
আলতাফ হোসেন
আলতাফ হোসেন নামটি নিচের ব্যক্তিবর্গকে নির্দেশ করতে পারে:
নীলম কোঠারি
নীলম কোঠারি সোনি (জন্ম নভেম্বর 9, 1969 [উদ্ধৃতি প্রয়োজন]) হলেন একজন ভারতীয় অভিনেত্রী এবং মুম্বাইয়ের গয়না ডিজাইনার, যিনি নীলম নামে পরিচিত। তিনি অভিষেককারী করণ শাহের বিপরীতে জাওয়ানি (1984) দিয়ে তার অভিনয়ে আত্মপ্রকাশ করেন। নীলম এরপরে লাভ 86 (1986), ইলজাম (1986), সিন্দুর (1986), খুদগার্জ (1987), হাতিয়া (1988), ফরজ কি জং (1989), তাকতওয়ার (1989) এবং দো কাইদি (1989) ছবিতে গোবিন্দের বিপরীতে অভিনয় করেছেন।. তিনি চাঙ্কি পান্ডের বিপরীতে আগ হি আগ (1987), পাপ কি দুনিয়া (1988), খাতরন কে খিলাড়ি (1988), বিল্লু বাদশা (1989), ঘর কা চিরাগ (1989), এবং মিট্টি অর সোনা (1989) ছবিতে অভিনয় করেছিলেন।
আলতাফ হোসেন (রাজনীতিবিদ)
প্রাথমিক জীবন
আলতাফ হোসেন ১৯৩৪ সালে বাগেরহাটের মোরেলগঞ্জের কচুবুনিয়া গ্রামে জন্মগ্রহণ করেন।
রাজনৈতিক জীবন
আলতাফ হোসেন একজন আইনজীবী ছিলেন। তিনি দীর্ঘদিন ইউনিয়ন পরিষদ চেয়ারম্যান ও মোরেলগঞ্জ উপজেলা চেয়ারম্যান হিসেবে দায়িত্ব পালন করেন। ১৯৬২ সালে তিনি তৎকালীন পূর্ব পাকিস্তান প্রাদেশিক পরিষদের সদস্য নির্বাচিত হয়ে পার্লামেন্টারি সেক্রেটারি নিযুক্ত হয়েছিলেন। তিনি ১৯৮৬ সালের তৃতীয় জাতীয় সংসদ নির্বাচনে বাগেরহাট-৪ আসন থেকে জাতীয় পার্টির মনোনয়ন নিয়ে সংসদ সদস্য নির্বাচিত হন। এর পর বিএনপিতে যোগ দিয়ে কেন্দ্রীয় কমিটির সদস্য মনোনীত হন।
১২ জুন ১৯৯৬ সালের সপ্তম জাতীয় সংসদ নির্বাচনে বাগেরহাট-৪ আসন থেকে বাংলাদেশ জাতীয়তাবাদী দলের মনোনয়ন নিয়ে তিনি পরাজিত হন।
মৃত্যু
আলতাফ হোসেন ৩ মে ২০০৯ সালে বাংলাদেশ মেডিক্যাল কলেজ ও হসপিটালে চিকিৎসাধীন মৃত্যুবরণ করেন।
ফিলিপ রথ্‌
থাম্ব ফিলিপ রথ্‌‌ মার্কিন যুক্তরাষ্ট্রের একজন খ্যাতিমান ঔপন্যাসিক। তিনি ইহুদি বংশোদ্ভূত। দ্বিতীয় বিশ্বযুদ্ধ পরবর্তীকালের সবচেয়ে শক্তিশালী মার্কিন লেখকদের মাঝে তাকে গণ্য করা হয়। তার ১৯৬৯ সালের উপন্যাস পোর্টনয়'জ কম্প্লেইন্ট্‌ (Portnoy's Complaint) ব্যাপক পাঠক জনপ্রিয়তা লাভ করে।
নব্বইয়ের দশক থেকে তিনি আবার নতুন বিক্রমে লিখে চলেছেন। এসময়ে লেখা তার সফল উপন্যাসসমূহঃ
২০০৬ সালের মে মাসে নিউ ইয়র্ক টাইম্‌স্‌ পত্রিকা বিগত ২৫ বছরের সেরা মার্কিন উপন্যাসের একটি তালিকা তৈরি করে। মোট ২২টি উপন্যাসের মধ্যে ৬টি উপন্যাসই ছিল ফিলিপ রথের লেখা।
ভারতবিদ্যা
থাম্ব|Prof. Dr.Ganesh Thite ভারতবিদ্যা (ইংরেজিতে Indology বা Indian studies) ভারতীয় উপমহাদেশের ইতিহাস, সংস্কৃতি, ভাষা ও সাহিত্য বিষয়ক উচ্চশিক্ষায়তনিক গবেষণার ক্ষেত্রকে বোঝায়। এটি এশীয় বিদ্যার একটি শাখা।
ভারতবিদ্যাতে অধীত ও গবেষণাধীন বিশেষ ক্ষেত্রগুলি হল সংস্কৃত সাহিত্য, হিন্দু ধর্ম, জৈন ধর্ম, বৌদ্ধধর্ম, শিখ ধর্ম এবং পালি সাহিত্য। ভারতবিদ্যা থেকে স্বতন্ত্র শাখা হিসেবে পরিগণিত আরেকটি বিদ্যা হল দ্রাবিড়বিদ্যা, যাতে দক্ষিণ ভারতের দ্রাবিড় ভাষাসমূহ, সাহিত্য ও সংস্কৃতি অধ্যয়ন করা হয়। তবে দ্রাবিড় ভাষাতে লেখা হিন্দুধর্মীয় রচনাবলি ভারতবিদ্যার অংশ হিসেবে গণ্য করা হয়।
কোনও কোনও পণ্ডিতজন চিরায়ত ভারতবিদ্যা এবং আধুনিক ভারতবিদ্যার মধ্যে পার্থক্য করে থাকেন। চিরায়ত ভারতবিদ্যাতে সংস্কৃত ও অন্যান্য প্রাচীন ভাষায় লিখিত উৎসের উপর বেশি জোর দেওয়া হয়। এর বিপরীতে আধুনিক ভারতবিদ্যাতে সমসাময়িক ভারত, এর রাজনীতি, সমাজ ও সংস্কৃতি আলোচিত হয়।
ভক্তিযোগ
ভক্তিযোগ (भक्तियोगः, பக்தி யோகம்,, 바크티 요가, భక్తి యోగము, Бхакти-йога, মারাঠি: भक्ती योग) বা ভক্তিমার্গ (ভক্তির পথ) হল হিন্দুধর্মের মধ্যে আধ্যাত্মিক পথ বা আধ্যাত্মিক অনুশীলন যা কোনও ব্যক্তিগত দেবতার প্রতি প্রেমপূর্ণ ভক্তির উপর দৃষ্টি নিবদ্ধ করে। এটি হিন্দুধর্মের তিনটি শাস্ত্রীয় পথের মধ্যে একটি যা মোক্ষের দিকে পরিচালিত করে, অন্য পথগুলি হল জ্ঞানযোগ ও কর্মযোগ।
ঐতিহ্যেটির প্রাচীন শিকড় রয়েছে। শ্বেতাশ্বর উপনিষদে ভক্তির উল্লেখ আছে যেখানে এর অর্থ কেবল অংশগ্রহণ, ভক্তি ও যেকোন প্রচেষ্টার প্রতি ভালোবাসা।  মুক্তির তিনটি আধ্যাত্মিক পথের মধ্যে ভক্তিযোগ ভগবদ্গীতা গভীরভাবে আলোচনা করেছে।
ব্যক্তিগত দেবতা ভক্তের সাথে পরিবর্তিত হয়। এতে গণেশ, কৃষ্ণ, রাধা, রাম, সীতা, বিষ্ণু, শিব, শক্তি, লক্ষ্মী, সরস্বতী, পার্বতী, দুর্গা ও সূর্যের মতো দেবতা বা দেবী অন্তর্ভুক্ত থাকতে পারে।
দর্শন
সংস্কৃত শব্দ ভক্তি মূল ভাজ থেকে উদ্ভূত, যার অর্থ "ভাগ করা, ভাগ করা, ভাগ করা, অংশগ্রহণ করা, এর সাথে সম্পর্কযুক্ত"। এই শব্দের অর্থ "সংযুক্তি, ভক্তি, অনুরাগ, শ্রদ্ধা, বিশ্বাস বা প্রেম, উপাসনা, আধ্যাত্মিক, ধর্মীয় নীতি বা পরিত্রাণের মাধ্যম হিসাবে কোন কিছুর প্রতি ধার্মিকতা"।
যোগ শব্দের আক্ষরিক অর্থ "মিলন, জোয়াল", এবং এই প্রসঙ্গে "মোক্ষ, মুক্তি" এর জন্য পথ বা অনুশীলন বোঝায়। এখানে উল্লেখিত যোগ হল আত্মা (প্রকৃত আত্ম) এর "একসাথে যোগদান, সর্বশ্রেষ্ঠ ব্রহ্ম (সত্য বাস্তবতা) ধারণার সাথে।"
সম্রাট কুমারের মতে, ভক্তি যোগ হল "ঐশ্বরিক প্রেম রহস্যবাদ" এর একটি ভারতীয় ঐতিহ্য, আধ্যাত্মিক পথ "ঈশ্বর (সার্বজনীন সত্তা) এবং সকলের সাথে শাশ্বত ব্যক্তির একত্ব ও সম্প্রীতির অন্তরঙ্গ বোঝার সমার্থকপ্রাণী, একটি নিরন্তর আনন্দ।" যোগ জার্নাল অনুসারে, যোগ পণ্ডিত ডেভিড ফ্রাউলি তার বইয়ে লিখেছেন যে ভক্তি যোগ "ঈশ্বরকে মন, আবেগ ও ইন্দ্রিয়কে কেন্দ্র করে গঠিত।"
ভগবদ গীতা
ভক্তি যোগ হল ভগবদ্গীতায় শেখানো তিনটি যোগের একটি। পিতার বিশপের মতে, ভক্তি যোগ হল, আধ্যাত্মিকতার পথ হিসেবে একজন ব্যক্তিগত দেবতার প্রতি একজন ভক্তের প্রেমময় ভক্তি। অন্য দুটি পথ হল জ্ঞান যোগ, জ্ঞানের পথ যেখানে একজন ব্যক্তি জ্ঞান ও আত্মিক অনুধাবনকে আধ্যাত্মিক অনুশীলন হিসাবে অনুসরণ করে, যখন কর্ম যোগ সৎকর্মের পথ (কর্ম) না পুরস্কারের প্রত্যাশা করে নাসঠিক কাজ করার ফল, অথবা নিষ্কাম কর্ম।   পরবর্তীতে, হিন্দুধর্মে নতুন আন্দোলন রাজ যোগকে চতুর্থ আধ্যাত্মিক পথ হিসেবে যুক্ত করে, কিন্তু এটি অন্য তিনটি থেকে আলাদা বলে সর্বজন স্বীকৃত নয়।
ভাগবত পুরাণ
ভাগবত পুরাণ বৈষ্ণব ঐতিহ্যের জনপ্রিয় ও প্রভাবশালী গ্রন্থ, এবং এটি ঈশ্বরপ্রণিধান (ব্যক্তিগত দেবতার প্রতি ভক্তি) নিয়ে আলোচনা করে। সংস্কৃত পাঠ বিশেষত বিষ্ণুর অবতারের জন্য বিশেষত "নারায়ণ, কৃষ্ণ" এর ক্ষেত্রে ভক্তির বিভিন্ন পদ্ধতি উপস্থাপন করে। এডউইন ব্রায়ান্ট ও অন্যান্য পণ্ডিতদের মতে, এই পাঠে শেখানো ভক্তি যোগ পতঞ্জলি এবং ভগবদ গীতার যোগ সূত্র দ্বারা অনুপ্রাণিত, এবং তারা "ব্যক্তির নিজের চূড়ান্ত সত্য ও ব্যক্তিগত ঈশ্বরের সাথে তার প্রেমময় সম্পর্কের" উপর দৃষ্টি নিবদ্ধ করে। ভাগবত পুরাণে উপস্থাপনা বিমূর্ত নয়, কিন্তু "হৃদয় ও মনকে আকৃষ্ট করে এমন মনোমুগ্ধকর ও মনোমুগ্ধকর গল্পের মাধ্যমে", ভক্তি যোগের লক্ষ্য, ব্রায়ান্ট বলেন।
ঐতিহ্য
হিন্দুধর্ম, তার ধর্মগ্রন্থে যেমন ভগবদ্গীতার ৭ম অধ্যায়, চার ধরনের ভক্তদের স্বীকৃতি দেয় যারা ভক্তি যোগ অনুশীলন করে। কেউ কেউ এটা অনুশীলন করে কারণ তারা দুশ্চিন্তা বা তাদের জীবনের পরিস্থিতির দ্বারা কঠোর চাপে বা চাপে থাকে এবং ভক্তি যোগকে স্বস্তির রূপ হিসেবে দেখে। কৌতূহল ও বুদ্ধিবৃত্তিক চক্রান্তের বাইরে ঈশ্বর সম্পর্কে জানার জন্য দ্বিতীয় প্রকার ভক্তি যোগ অনুশীলন করুন। তৃতীয় প্রকার তাদের ভক্তি যোগের মাধ্যমে এই বা পরবর্তী জীবনে পুরস্কার খোঁজে। চতুর্থ হল যারা খাঁটি প্রেম দ্বারা চালিত ঈশ্বরকে ভালবাসে, প্রেমের মিলনের অভিজ্ঞতার বাইরে কিছুই জানে না এবং চায় না।
এই হিন্দু গ্রন্থ অনুসারে, সর্বোচ্চ আধ্যাত্মিক স্তর হল চতুর্থ, যারা প্রেমের জ্ঞানের কারণে ভক্ত। ভগবদ্গীতা বলে যে চারটি ভক্তি যোগী মহৎ কারণ তাদের ভক্তি যোগের সাধনা যত তাড়াতাড়ি বা পরে আধ্যাত্মিকতার পথে যাত্রা শুরু করে, এটি একজনকে নেতিবাচকতা ও মন্দ কর্ম থেকে দূরে রাখে, এটি আধ্যাত্মিকতা সৃষ্টি করে। ভক্তি যোগের লক্ষ্যের দিকে রূপান্তর, "ঈশ্বরকে নিজেদের মধ্যে সার হিসাবে এবং তাদের সত্যিকারের আত্মাকে সর্বদা ঈশ্বরের সাথে চেনে"।
প্রধান ঐতিহ্যের মধ্যে রয়েছে শৈব যারা দেবতা শিবের পূজা করেন; বৈষ্ণব যারা দেবতা বিষ্ণুর পূজা করেন (অথবা তাঁর অবতার যেমন কৃষ্ণ ও রাম); এবং শাক্ত যারা দেবী শক্তির পূজা করে (অথবা তার অবতার যেমন দুর্গা, কালী, লক্ষ্মী, ও পার্বতী)। এগুলি সবই হিন্দুধর্মে ব্রহ্ম নামে একই আধ্যাত্মিক বাস্তবতার প্রকাশ বা দিক হিসেবে বিবেচিত।
পঞ্চায়েত পূজা
পঞ্চায়েত পূজা হিন্দুধর্মের স্মার্ত ঐতিহ্যে পাওয়া ভক্তির রূপ। এটি একসাথে একাধিক দেবদেবীর উপাসনা নিয়ে গঠিত: শিব, বিষ্ণু, শক্তি, সূর্য ও ইষ্ট-দেবতা যেমন গণেশ বা স্কন্দ বা ভক্তের পছন্দের কোনো ব্যক্তিগত দেবতা।
দার্শনিকভাবে, স্মার্ত ঐতিহ্য জোর দেয় যে সমস্ত ছবি (মূর্তি) হল সগুণ ব্রহ্মের মূর্তি, নির্গুণ ব্রহ্ম নামক বিমূর্ত চূড়ান্ত বাস্তবতা সম্পর্কে চিন্তা করার মাধ্যম। পাঁচ বা ছয়টি আইকনকে স্মার্তরা সগুণ ব্রহ্মের (যেমন, রূপের সঙ্গে ব্যক্তিগত ঈশ্বর) একাধিক উপস্থাপনা হিসাবে দেখেন, বরং স্বতন্ত্র মানুষ হিসাবে। এই অনুশীলনের চূড়ান্ত লক্ষ্য হল আইকন ব্যবহারের অতীত স্থানান্তর করা, তারপর আত্মা ও ব্রহ্মের একত্ব বোঝার জন্য দার্শনিক ওূ ধ্যানমূলক পথ অনুসরণ করুন - "সেই শিল্প তুমি"।
শৈব সিদ্ধন্ত
শৈব সিদ্ধান্ত ঐতিহ্য ভক্তি যোগের পক্ষে, শিবের প্রতি প্রেমপূর্ণ ভক্তির উপর জোর দেয়। এর ধর্মতত্ত্ব তিনটি সার্বজনীন বাস্তবতা উপস্থাপন করে: পাশু (স্বতন্ত্র আত্মা), পতি (প্রভু, শিব), এবং পাশা (আত্মার বন্ধন) অজ্ঞতা, কর্ম এবং মায়ার মাধ্যমে। ঐতিহ্য নৈতিক জীবনযাপন, সম্প্রদায়ের সেবা ও একজনের কাজ, প্রেমময় উপাসনা, যোগ অনুশীলন ও শৃঙ্খলা, ক্রমাগত শিক্ষা এবং স্ব-জ্ঞান শেখায় যার ফলে ব্যক্তি আত্মাকে বন্ধন থেকে মুক্ত করা যায়।
ঐতিহাসিক শৈব সিদ্ধন্ত সাহিত্য গ্রন্থের একটি বিশাল অংশ। শৈব সিদ্ধানুষ্ঠান আধ্যাত্মিকতার বিমূর্ত ধারণা, পূজা ও সদাশিব হিসাবে শিবের প্রতি ভালবাসা, এবং বেদ ও শৈব আগমদের কর্তৃত্বকে শিক্ষা দেয়।
শক্তি ভক্তি
দেবী ভক্তি আরেকটি উল্লেখযোগ্য ঐতিহ্য, যা শক্তিবাদে পাওয়া যায়। ঐশ্বরিক দেবী এবং ভক্তের একত্ব ও ঐক্যের ধর্মতত্ত্ব, তাদের একে অপরের প্রতি চিরন্তন নির্ভীক ভালোবাসা দেবী গীতার একটি থিম, যা দেবী-ভাগবত পুরাণের ভিতরে লেখা পাঠ্য। শাক্তদের মধ্যে নির্দিষ্ট ভক্তি যোগ অভ্যাস হিন্দুধর্মের অন্যান্য ঐতিহ্যের অনুরূপ। ভারতের পূর্ব রাজ্যগুলিতে, বিশেষ করে পশ্চিমবঙ্গে শাক্ত ভক্তি প্রচলিত। এখানে ব্যক্তিগত দেবতা পরিবর্তিত হয়, এবং দুর্গা, তারা মা (বৌদ্ধ প্রভাব), কালী এবং কিছুটা হলেও সরস্বতী, লক্ষ্মী, ভারত মাতা (ভূমি দেবী), জুন ম্যাকড্যানিয়েলের মতে।
বৈষ্ণব ভক্তি
ভক্তি যোগ ঐতিহ্য ঐতিহাসিকভাবে বৈষ্ণব ধর্মের সাথে সবচেয়ে বেশি যুক্ত। এখানে ব্যক্তিগত দেবতা হলেন বিষ্ণু বা তাঁর অবতারদের একজন। অনেক অঞ্চলে, প্রেমময় ভক্তি হয় হয় বিষ্ণু-লক্ষ্মীর (দেব-দেবী) একসাথে, অথবা লক্ষ্মীর মাধ্যমে যিনি বিষ্ণুর শক্তি হিসাবে বিবেচিত হন। নির্দিষ্ট অবতার ভক্ত এবং অঞ্চল অনুসারে পরিবর্তিত হয়, তবে সবচেয়ে সাধারণ হল কৃষ্ণ ও রাম।
চৈতন্য মহাপ্রভু
বৈষ্ণবধর্মের কৃষ্ণমুখী ঐতিহ্যে কৃষ্ণদাস কবিরাজ কর্তৃক চৈতন্য চরিতামৃত প্রহ্লাদের ভাষায় নয় ধরনের ভক্তি সাধনা শেখানোর জন্য ভাগবত পুরাণের ৭.৫.২৩-২৪ ধারার ব্যাখ্যা করে। ডেভিড হ্যাবারম্যান তাদের অনুবাদ করেছেন নিম্নরূপ:
"(১) শ্রাবণ (কৃষ্ণ এবং তাঁর সঙ্গীদের শাস্ত্রীয় গল্প '' শোনা '), (২) কার্তন (' প্রশংসা '; সাধারণত আনন্দিত গোষ্ঠী গানকে বোঝায়), (৩) স্মরণ ('স্মরণ 'বা বিষ্ণুর মনকে স্থির করা), (৪) পদ-সেবা (রেন্ডারিং সার্ভিস), (৫) অর্কানা (মূর্তির পূজা করা), (৬) বন্দনা (শ্রদ্ধা নিবেদন), (৭) দশ্য (দাসত্ব), (৮) সখ্য (বন্ধুত্ব), এবং (৯) আত্মা-নিবেদন (সম্পূর্ণ আত্মসমর্পণ)।"
ভক্তিমূলক সেবার এই নয়টি নীতি রূপ গোস্বামী চৈতন্য মহাপ্রভুর সঙ্গে যুক্ত করে কৃষ্ণকে কেন্দ্র করে আধ্যাত্মিক চর্চার অবিচ্ছেদ্য অংশ হিসেবে যুক্ত করেছিলেন।
মেহের বাবা
মেহের বাবার নেতৃত্বে আন্দোলন বলে যে, "মানবতার চূড়ান্ত লক্ষ্যের দিকে পরিচালিত করে এমন অনেক অনুশীলনের মধ্যে-ঈশ্বর-উপলব্ধি-ভক্তি যোগ অন্যতম গুরুত্বপূর্ণপ্রায় সমগ্র মানবজাতিই ভক্তি যোগ নিয়ে উদ্বিগ্ন, যার সহজ কথায় অর্থ হল পূজার শিল্প। কিন্তু এটি অবশ্যই তার সমস্ত সত্য দিকগুলিতে বুঝতে হবে, এবং কেবল সংকীর্ণ ও অগভীর অর্থে নয়, যেখানে শব্দটি সাধারণত ব্যবহৃত এবং ব্যাখ্যা করা হয়। দর্শন ও আধ্যাত্মিকতার উচ্চ আদর্শের উপর ভিত্তি করে গভীর উপাসনা, ঐশ্বরিক প্রেম দ্বারা প্ররোচিত, নিঃসন্দেহে সত্য ভক্তি যোগ গঠন করে "। পাশায়ন সম্মত হন যে ভক্তি যোগীদের মাদুরে পাওয়া যায়, পিৎজা সরবরাহ করা হয়, একাডেমিতে এবং রাজনীতি এবং আন্তর্জাতিক সম্পর্কের ক্ষেত্রে। যেখানে আপনি কমপক্ষে এটি আশা করেন, সেখানে আপনার সাথে রুমে ভক্তি যোগী রয়েছে যার মাধ্যমে সাধারণ স্থলকে আজকের প্রধান সমস্যাগুলির উৎপাদনশীল সমাধান করা যায় এবং সমস্যাগুলি সমাধান করা যায়।
ভীমসেন জোশী
থাম্ব|ভীমসেন জোশী ভীমসেন জোশী  (ಭೀಮಸೇನ ಜೋಷಿ; জন্ম ৪ ফেব্রুয়ারি ১৯২২ - মৃত্যু ২৪ জানুয়ারি ২০১১) ভারতীয় মার্গ সঙ্গীত বা হিন্দুস্থানী শাস্ত্রীয় সঙ্গীতের প্রবাদপ্রতিম শিল্পী। পশ্চিমবঙ্গের বর্ধমানে অনেকদিন ছিলেন। তিনি ধ্রুপদী সঙ্গীত খেয়াল গায়ক হিসাবে বেশি পরিচিত। ছাড়াও ভজন, ঠুংরি, দাদরার মতো শাস্ত্রীয় সঙ্গীতের অন্যান্য ধারায় ছিল তার সহজাত । ১৯৭২-এ পদ্মশ্রী, ’৭৫-এ সঙ্গীত নাটক অ্যাকাডেমি, ’৮৫ সালে পদ্মভূষণ এবং ২০০৮ সালে ভারত সরকার তাকে দেশের সর্বোচ্চ অসামরিক পুরস্কার ভারত রত্ন প্রদান করে। গান গেয়েছেন হিন্দি, কন্নড়, মরাঠির মতো একাধিক ভাষার চলচিত্রে।
২০০৮ গ্রীষ্মকালীন অলিম্পিকে সাঁতার – পুরুষদের ৪০০ মিটার ব্যক্তিগত মেডলি
২০০৮ অলিম্পিক গেমসে পুরুষদের ৪০০মিটার ব্যক্তিগত মেডলি বিভাগের প্রতিযোগিতা আগস্টের ৯ ও ১০ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে মেডলি সাঁতারের প্রতিযোগিতা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি প্রথম দুইবার বাটারফ্লাই স্ট্রোক, দ্বিতীয় দুইবার ব্যাকস্ট্রোক, তৃতীয় জোড়া ব্রেস্টস্ট্রোক এবং শেষ দুইবার ফ্রিস্টাইল সাঁতরে পার করতে হয়। সাঁতারের অন্যান্য বিভাগের মত এই ফ্রিস্টাইল অংশে সাঁতারুরা বাটারফ্লাই বা ব্যাকস্ট্রোক বা ব্রেস্টস্ট্রোক ব্যবহার করতে পারেন না; ফলে বেশিরভাগ সাঁতারু এই বিভাগে ফ্রন্ট ক্রল করেন।
ফাইনাল ছাড়া সর্বমোট চারটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম আটজন সাঁতারুকে ফাইনালের জন্য বাছাই করা হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ৪:১৮.৪০সেকেন্ড(A মান) এবং ৪:২৭.৪৫সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
খায়রুল জাহান
প্রারম্ভিক জীবন
বাড়ির পাশের লতিফপুর সরকারি প্রাথমিক বিদ্যালয়ে প্রাথমিক পড়াশোনা করে ১৯৬৭ সালে কিশোরগঞ্জ সরকারি বালক উচ্চবিদ্যালয় হতে এসএসসি পাস করেন তিনি।
১৯৬৯ সালে ময়মনসিংহ পলিটেকনিক ইনস্টিটিউটে প্রথম বর্ষে ভর্তি হন খায়রুল। তিনি পাকিস্তান বিমান বাহিনীতে পরীক্ষা দিয়ে মনোনীতও হয়েছিলেন। পরে ১৯৭১ সালে পশ্চিম পাকিস্তানে গিয়ে প্রশিক্ষণ নেওয়ার জন্য চিঠি আসে মার্চ মাসের ২৭ তারিখ।
পাকিস্তান বিমান বাহিনীর অফিসার হওয়ার চেয়ে যুদ্ধ করে মাতৃভূমিকে স্বাধীন করা সঠিক মনে করলেন খায়রুল জাহান।
যুদ্ধযাত্রা
কিশোরগঞ্জের মুক্তিকামী তরুণ-যুবকদের সংঘটিত করে খায়রুল জাহান বাড়ি থেকে বের হয়ে পড়েন ৭ জুন।
ভারতের মেঘালয়ে মেজর এটিএম হায়দারের অধীনে সামরিক প্রশিক্ষণ নিয়ে মেজর খালেদ মোশারফের নেতৃত্বে ২ নং সেক্টরের গ্রুপ কমান্ডার হিসাবে পাকিস্তানি হানাদার বাহিনীর বিরুদ্ধে লড়াই শুরু করেন। নভেম্বরে চলে আসেন গ্রামের বাড়ি লতিফপুরে। বেশ কয়েকজন মুক্তিযোদ্ধাকে সঙ্গে নিয়ে কিশোরগঞ্জ শহরে অপারেশন চালানোর পরিকল্পনা করেন তিনি।
যুদ্ধ ও মৃত্যু
১৯৭১ সালের ২৬ নভেম্বর কিশোরগঞ্জ শহরের উপকণ্ঠে রাজাকারদের ক্যাম্প দখল করার সিদ্ধান্ত নেন খায়রুল ও তার সহযোগী মুক্তিযোদ্ধারা। এই দিন কিশোরগঞ্জ জেলার হোসেনপুর উপজেলার চরপুমদী বাজার সংলগ্ন প্যারাডাঙ্গা পুলের কাছে পাকিস্তানি বাহিনীর সহযোগী মুজাহিদ ও রাজাকার বাহিনীর সঙ্গে মুক্তিযোদ্ধাদের বড় যুদ্ধ হয়। তখন খায়রুল জাহানের নেতৃত্বে মুক্তিযোদ্ধাদের ছোট একটি দল সেখানে অবস্থান করছিল। সেদিন মুজাহিদ আর রাজাকাররা মিলে মুক্তি-যোদ্ধাদের ঘিরে ফেলেছিল। তখন তুমুল যুদ্ধ শুরু হয়। মুক্তিযোদ্ধারা পাল্টা আক্রমণ করে তাদের ব্যাপক ক্ষতি সাধন করেন। তবে মুক্তিবাহিনীকেও অনেক মূল্য দিতে হয়।
পদক ও স্মৃতি
দেশ স্বাধীন হওয়ার পর বঙ্গবন্ধুর নেতৃত্বে গঠিত সরকার শহীদ মুক্তিযোদ্ধা খায়রুল জাহানকে ১৫ই ডিসেম্বর ১৯৭৩ সালে বীর প্রতীক খেতাবে ভূষিত করে এবং তার স্মরণে প্যাড়াভাঙ্গায় স্মৃতিসৌধ নির্মাণ করে।
ময়মনসিংহ পলিটেকনিক ইন্সটিটিউট শহীদের স্মরণে একটি ছাত্রাবাসের নামকরণ করে শহীদ খায়রুল ছাত্রাবাস।
উড়ুক্কু ডুবোজাহাজ
thumb|উশাকভের উড়ুক্কু ডুবোজাহাজ উড়ুক্কু ডুবোজাহাজ এমন এক ধরনের যান যেটা আকাশেও উড়তে পারে আবার পানির নিচে সহজে চলাচল করতে পারে।
ইতিহাস
দ্বিতীয় বিশ্বযুদ্ধের সময় সোভিয়েত ইউনিয়ন একটি উড়ুক্কু ডুবোজাহাজ তৈরির উদ্যোগ। দেশটির নেভাল ইঞ্জিনিয়ারিং ইন্সটিটিউটে প্রকৌশলী বরিস উশাকভকে প্রধান করে একটি উড়ুক্কু ডুবোজাহাজ তৈরির প্রকল্প হাতে নেওয়া হয়। নকশা অনুযায়ী যানটা পানিতে ৩ নট ও আকাশে ১৫০ নট গতিতে চলাচলে সক্ষম। ১৯৩৯ খ্রিস্টাব্দে প্রকল্পটি সীমিত সময়ের জন্য বন্ধ ঘোষণা করা হয় এবং এর সকল নথি-পত্র সংরক্ষণ করা হয়। ১৯৪৩ খ্রিস্টাব্দে নেভাল ইঞ্জিনিয়ারিং ইন্সটিটিউটের প্রধান লাভরেন্তি বেরিয়ার আদেশক্রমে পুনরায় প্রকল্পটি চালু করা হয়। ১৯৪৭ খ্রিস্টাব্দে উড়ুক্কু ডুবোজাহাজ প্রথম পরীক্ষা করা হয়। কিন্তু ১৯৫৩ সালে কমিউনিস্ট পার্টির প্রথম সচিব নিকিতা খ্রুশ্চেভের আদেশে প্রকল্পটি বন্ধ করে দেওয়া হয়। প্রকল্পটি আর কখনো আলোর মুখ দেখে নি।
১৯৬১ সালে মার্কিন সাবমেরিন বিশেষজ্ঞ ডোনাল্ড রিড একক আসনের একটি যান তৈরি করেন যেটা পানির নিচে চলতে সক্ষম আবার আকাশেও উড়তে সক্ষম। যানটার নাম দেওয়া হয় রিড ফ্লাইং সাবমেরিন-১ (আরএফএস-১)। উড়ুক্কু ডুবোজাহাজটির দৈর্ঘ্য ছিল ৩২.৮৩ ফুট। যানটির ওড়ার জন্য একটি ৬৫ অশ্বশক্তির (৪৮ কিলোওয়াট) ইঞ্জিন এর পাইলনের সাথে যুক্ত করা ছিল। আর পানিতে চলার জন্য একটি ১ অশ্বশক্তির বৈদ্যুতিক মোটর এর লেজের দিকে যুক্ত ছিল। এর চালক পানির নিচে শ্বাস-প্রশ্বাসের জন্য অ্যাকুয়ালাঙ ব্যবহার করতেন। ১৯৬৪ সালের ৯ জুন যানটির কার্যক্রম প্রথম পুরোপুরিভাবে পরীক্ষা করে দেখা হয়। পরীক্ষাকালে যানটি আকাশে সর্বোচ্চ ৩৩ ফুট (১০ মিটার) উপরে ওঠে আর পানিতে ৬.৫ ফুট (২ মিটার) গভীরে যায়।
নিপ্পাণি
নিপ্পাণি (Nipani) ভারতের কর্ণাটক রাজ্যের বেলগাভি জেলার একটি শহর। এটি জেলা সদরদপ্তর থেকে ৭৫ কিলোমিটার এবং মহারাষ্ট্র প্রদেশের কোলহাপুর শহর থেকে ৩৭ কিলোমিটার দূরে অবস্থিত।
বারুইপুর মহকুমা
বারুইপুর মহকুমা হল ভারতের পশ্চিমবঙ্গ রাজ্যের অন্তর্গত দক্ষিণ চব্বিশ পরগনা জেলার একটি প্রশাসনিক মহকুমা। জেলার মোট জনসংখ্যার ২৯.৩৬ শতাংশ এই মহকুমার অধিবাসী।
নিপ্পাণি
জনসংখ্যার উপাত্ত
ভারতের ২০০১ সালের আদম শুমারি অনুসারে নাপানি শহরের জনসংখ্যা হল ৫৮,০৬১ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে নাপানি এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
আলাই
প্রযোজনা
কাদাল আড়িবাতিল্লাই এবং দম চলচ্চিত্রের ব্যর্থতার পরে সিলামবারাসান একটি সফল চলচ্চিত্রে অভিনয় করতে চাচ্ছিলেন আর সেটার ফসল হয়ে দাঁড়ায় এই আলাই চলচ্চিত্রটি।
বারুইপুর মহকুমা
বারুইপুর মহকুমা হল একটি গ্রামীণ মহকুমা। এখানে নগরায়ণ হয়েছে সীমিত স্তরে। মহকুমার মোট জনসংখ্যার ৩১.০৫ শতাংশ শহরাঞ্চলে এবং ৬৮.৯৫ শতাংশ গ্রামাঞ্চলে বাস করে। মহকুমার দক্ষিণাঞ্চলে ২০টি জনগণনা নগর রয়েছে। সমগ্র দক্ষিণ চব্বিশ পরগনা জেলা গাঙ্গেয় বদ্বীপ অঞ্চলে অবস্থিত এবং এই জেলার দক্ষিণাঞ্চল বারুইপুর-জয়নগর সমভূমির অন্তর্গত।
আলাই
মুক্তি
চলচ্চিত্রটি মুক্তি পায় ২০০৩ সালের ১২ই সেপ্টেম্বর তারিখে, দর্শকদের একটুও টানতে পারেনি চলচ্চিত্রটি। চলচ্চিত্রটিতে তৃষা এবং সিলামবারাসানের অভিনয় মানুষের কাছে খুবই আনাড়ি মনে হয়েছিলো। শুধু একটি গান দর্শকরা কিছুটা পছন্দ করেছিলো আর সেটা ছিলো "এন রাগাসিয়া কানাভুগাল"।
বারুইপুর মহকুমা
ইতিহাস
বারুইপুর শহরের কয়েক মাইল পূর্বে আটঘরা গ্রামে প্রত্নতাত্ত্বিক খননকার্যের ফলে মৌর্য যুগের মূর্তি ও মুদ্রা এবং পাল যুগের কিছু প্রত্ননিদর্শন পাওয়া গিয়েছে। গবেষকদের মতে, প্রায় দুই হাজার বছর আগে এই স্থানটি ছিল একটি ইন্দো-রোমান বাণিজ্য কেন্দ্র তথা গঙ্গারিডি রাজ্যের প্রধান বন্দর নগরী। ফাঁসিডাঙায় বিশালাকায় জীবজন্তুর কঙ্কাল পাওয়া গিয়েছে। এই মহকুমার বড়ো দিঘিগুলি থেকে শুঙ্গ, কুষাণ, পাল ও সেন যুগের কষ্টিপাথরের মূর্তি, মৃৎপাত্র, পোড়ামাটির পুতুল, মুদ্রা, লিপি ও সিলমোহর সহ নানা প্রত্নসামগ্রী উদ্ধার করা হয়েছে। দমদম ঢিবির কাছে মাটির নিচে প্রাচীন দুর্গের প্রাচীর আবিষ্কৃত হয়েছে। সেই প্রাচীরের নিকটবর্তী ইটের ঘরের মধ্যে থেকে উদ্ধার করা হয়েছে পোড়ামাটির গোলাকার অস্ত্র ও ধাতুনির্মিত বর্শাফলক। এই মহকুমায় আদিগঙ্গার তীরবর্তী নবগ্রাম, রামনগর, সীতাকুণ্ড, পুরন্দরপুর, ধোপাগাছি-ধামনগর, কল্যাণপুর প্রভৃতি স্থানে প্রত্নতাত্ত্বিক অনুসন্ধানের ফলে যক্ষিণী মূর্তি, নানারকম মৃৎপাত্র, পোড়ামাটির খেলনা, সিলমোহর, মাতৃকামূর্তি, স্বর্ণালংকার, নানাপ্রকার বাসনপত্র, হাতির দাঁত ও পাথরের বিভিন্ন ভাঙা ও অক্ষত মূর্তি, বিদেশি দানপাত্র, সোনা, রুপো ও তামার মুদ্রা প্রভৃতি আবিষ্কৃত হয়েছে।
আলাই
মুক্তি
এই চলচ্চিত্রটির ব্যর্থতার পর তৃষা আর সিলামবারাসানকে নিয়ে মালাই নামের একটি চলচ্চিত্র বের হবে বলে খবর বের হয় যেটা পি এল দেনাপ্পান প্রযোজনা করবেন বলে শোনা যায়, তবে এই নামের কোনো চলচ্চিত্র সিলামবারাসান আর তৃষাকে নিয়ে বের হয়নি। আলাই চলচ্চিত্রটির পরিচালক বিক্রম কুমার ২০০৯ সালে মাধবনকে নিয়ে ইয়াভারুম নালাম চলচ্চিত্র তৈরি করেন এবং সেটি ব্যবসাসফল এবং দর্শকপ্রিয় হয়। তৃষা পরে গৌতম মেননের পরিচালনায় ২০১০ সালে মুক্তিপ্রাপ্ত চলচ্চিত্র ভিন্নাইতান্ডি ভারুভায়াতে সিলামবারাসানের সঙ্গে পুনরায় একসঙ্গে অভিনয় করে জনপ্রিয়তা পান, দর্শকপ্রিয়তা সহ চলচ্চিত্রটি তুমুল ব্যবসাসফলতা পায়।
এই চলচ্চিত্রে অভিনেতা সিলামবারাসানের চেহারা দর্শকরা পছন্দ করেনি, তাদের ভালো লাগেনি তৃষার পোশাকও, এরকম দ্য হিন্দু পত্রিকায় একটি সংবাদ বেরিয়েছিলো। সিলামবারাসান পরে মানমাদান (২০০৪) চলচ্চিত্রে অভিনয় করা শুরু করেন যেটাতে তিনি জ্যোতিকার সঙ্গে অভিনয় করেছিলেন।
বারুইপুর মহকুমা
ইতিহাস
মুঘল আমলে বারুইপুরের রায়চৌধুরী পরিবার মেদমল্ল পরগনার জমিদারি স্বত্ব পান। সেই সময় এই পরিবারের নিবাস ছিল রাজপুর গ্রামে। তিন লক্ষ তিন হাজার টাকা রাজস্ব দিতে না পারায় ১৬৭৬ সালে রায়চৌধুরী পরিবারের রাজা মদন রায়কে বন্দী করে ঢাকায় নিয়ে যান শায়েস্তা খাঁ। সেই সময় বাশড়ার জঙ্গলে মোবারক গাজি নামে এক দৈবশক্তিসম্পন্ন ফকির বাস করতেন। মদন রায় তাঁর শরণাপন্ন হলে ঢাকা দরবারে তিনি সসম্মানে মুক্তিলাভ করেন। কথিত আছে, মোবারক গাজি একটি বাঘ নিয়ে দরবারে উপস্থিত হয়েছিলেন। পরবর্তীকালে মদন রায় গাজি সাহেবের মাহাত্ম্য প্রচার করেন। বর্তমানে ঘুটিয়ারি শরিফ স্টেশনের কাছে গাজি সাহেবের আস্তানা অবস্থিত। বারুইপুর সেই সময় ছিল জঙ্গলময় এলাকা। মদন রায়ের পৌত্র দুর্গাচরণ রায়চৌধুরী প্রথম বারুইপুরে বসবাস করতে আসেন। এরপর রায়চৌধুরীরা প্রচুর জমি দান করে বিভিন্ন বর্ণের মানুষকে সেখানে বসবাসের সুযোগ করে দেন। ফলে স্থানটিও কিছুদিনের মধ্যেই জনাকীর্ণ হয়ে ওঠে। ঊনবিংশ শতাব্দীর প্রথম দিকে ইস্ট ইন্ডিয়া কোম্পানির বেশ কিছু রাজস্ব ও প্রশাসন-বিষয়ক কার্যালয় চালু হয় বারুইপুরে। তার মধ্যে অন্যতম ছিল ‘নিমক মহল’ বা লবণ দফতর। নিমক মহলের অন্যতম সদর দফতর ও একজন মেডিক্যাল অফিসারের দফতর গড়ে ওঠে এখানে। নিমক মহলের এজেন্ট প্লাউডন ১৮২০ সালে এখানে একটি বিদ্যালয় প্রতিষ্ঠা করেন। ১৮২৩ সালে বিদ্যালয়টি মিশনারি স্কুলে পরিণত হয়। ১৮৪৬ সালে এই অঞ্চলে খ্রিস্টধর্ম প্রসারের উদ্দেশ্যে একটি গির্জা স্থাপিত হয়। ১৮৬৯ সালে বারুইপুর পুরসভা প্রতিষ্ঠিত হয়। ১৯১০ সালে এই পুরসভার আয়তন ছিল মাত্র ২ বর্গমাইল এবং পুরসভাটি বিভক্ত ছিল বারুইপুর, মণ্ডলপাড়া, ব্রাহ্মণপাড়া, কামারপাড়া, বাজার ও শাসন নামে ছয়টি ওয়ার্ডে। ১৮৫৮ সালে প্রথম বারুইপুর মহকুমা গঠিত হয়। ১৮৮৩ সালে সেই মহকুমা মিশে যায় আলিপুর মহকুমার সঙ্গে। এরপর ১৯৯৬ সালের ফেব্রুয়ারি মাসে আবার গঠিত হয় বারুইপুর মহকুমা।
আলাই
গানের তালিকা
চলচ্চিত্রটির সঙ্গীত পরিচালক ছিলেন বিদ্যাসাগর।
বারুইপুর মহকুমা
ইতিহাস
ভারতের স্বাধীনতা আন্দোলনের প্রথম যুগে হিন্দুমেলার অনুষ্ঠান বারুইপুরের ইতিহাসে একটি উল্লেখযোগ্য ঘটনা। ১৮৬৭ সালে হিন্দুমেলার প্রথম প্রবর্তনের পর তিন বার বারুইপুরে এই মেলা অনুষ্ঠিত হয়: ১৮৬৯, ১৮৭১ ও ১৮৭২ সালে। প্রথম বছরের হিন্দুমেলা সম্পর্কে বিশেষ কিছু জানা যায় না। ১৮৭১ সালে জমিদার রাজেন্দ্রকুমার রায়চৌধুরীর পৃষ্ঠপোষকতা ও স্থানীয় যুবকদের উদ্যোগেএই মেলা আয়োজিত হয়। মেলার সহ-সম্পাদক ছিলেন নবগোপাল বসু। প্রায় দশ হাজার লোক ৩০ ফাল্গুন থেকে ২ চৈত্র পর্যন্ত তিন দিনের এই মেলায় যোগ দিয়েছিলেন। বক্তৃতা, আলোচনা, কৃষি ও শিল্প প্রদর্শনী, ব্যায়াম ও সংগীতানুষ্ঠান ছাড়াও এই বছর মেলার অন্যতম আকর্ষণ ছিল অশ্বারোহণ, কুস্তি, দৌড় ও বন্দুক ছোঁড়ার প্রতিযোগিতা। ১৮৭২ সালে বারুইপুরে শেষ বারের মতো আয়োজিত হিন্দুমেলাও সাফল্য অর্জন করে। এই বছরও তিন দিনের মেলায় কৃষিজাত ও শিল্পজাত পণ্যের প্রদর্শনী, ব্যায়াম, আবৃত্তি ও সংগীতানুষ্ঠানের আয়োজন করা হয়েছিল।
প্রশাসনিক বিভাগ
বারুইপুর মহকুমায় ৯টি থানা, ৭টি সমষ্টি উন্নয়ন ব্লক, ৭টি পঞ্চায়েত সমিতি, ৮০টি গ্রাম পঞ্চায়েত, ৫২৩টি মৌজা, ৪৮২টি জনবসতিপূর্ণ গ্রাম, ৩টি পৌরসভা ও ৩০টি জনগণনা নগর রয়েছে। এই মহকুমার অন্তর্গত পৌরসভাগুলি হল জয়নগর মজিলপুর, বারুইপুর ও রাজপুর সোনারপুর এবং জনগণনা নগরগুলি হল রাধানগর, দাংগা, রামচন্দ্রপুর, বিদ্যাধরপুর, কালিকাপুর, চকবাড়িয়া, সাহেবপুর, রায়নগর, কালিকাপুর বারাসাত, বহরু, উত্তরপাড়ানিজ, আলিপুর, উত্তর দুর্গাপুর, নিমপীঠ, তুলসীঘাটা, পেটুয়া, গড়িয়া, পাঁচঘড়া, মল্লিকপুর, হরিহরপুর, চম্পাহাটি, সোলগোহালিয়া, নারিদানা, বারুইপুর, সালিপুর, খোদারবাজার, কোমারহাট, মরিচা, ভাঙর রঘুনাথপুর ও গোবিন্দপুর। এছাড়া নিউ টাউন আংশিকভাবে বারুইপুর মহকুমার অন্তর্গত।
কলকাতা মহানগরীয় অঞ্চল
২০১১ সালের জনগণনা অনুযায়ী, বারুইপুর মহকুমার অন্তর্গত রাজপুর সোনারপুর পৌরসভাটি কলকাতা মহানগরীয় অঞ্চলের অন্তর্গত।
থানা
বারুইপুর মহকুমার অন্তর্গত থানাগুলি হল:
সমষ্টি উন্নয়ন ব্লক
বারুইপুর মহকুমার সমষ্টি উন্নয়ন ব্লকগুলি হল:
গ্রাম পঞ্চায়েত
বারুইপুর মহকুমায় ৭টি সমষ্টি উন্নয়ন ব্লকের অধীনে ৮০টি গ্রাম পঞ্চায়েত রয়েছে:
শিক্ষাব্যবস্থা
২০১১ সালের জনগণনা অনুসায়ী, দক্ষিণ চব্বিশ পরগনা জেলার সাক্ষরতার হার ৭৭.৫১ শতাংশ, যেখানে বারুইপুর মহকুমার সাক্ষরতার হার ৭৭.৪৫ শতাংশ। এই মহকুমার উল্লেখযোগ্য শিক্ষাপ্রতিষ্ঠানগুলি হল:
স্বাস্থ্য পরিষেবা
বারুইপুর মহকুমার চিকিৎসাকেন্দ্রগুলি হল:
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা)
ব্লক প্রাথমিক স্বাস্থ্যকেন্দ্র: (নাম, সমষ্টি উন্নয়ন ব্লক, অবস্থান, শয্যাসংখ্যা)